History Channel

History (cunoscut anterior ca The History Channel; stilizat în majuscule), este un canal TV internațional prin satelit și cablu deținut de Hearst Networks, care transmite programe istorice fictive și documentare istorice.
History Channel a fost lansat pentru prima dată în Statele Unite ale Americii pe 1 ianuarie 1995. Acum el este difuzat în: Marea Britanie, Australia, Noua Zeelandă, Portugalia, Irlanda, Israel, Spania, Polonia, Italia, Turcia, Elveția, Belgia, Serbia, Kuwait, Bahrain, Qatar, UAE, Liban, Egipt, Africa de Sud.
History Channel a fost lansat în România pe 1 octombrie 2008. Acesta este localizat, este subtitrat în română 100% și neîntrerupt de publicitate locală. În prezent, acesta poate fi găsit în grilele operatorilor Vodafone România (fostul UPC Digital), RCS & RDS, Digi TV, Focus Sat și Orange România (fostele Telekom și Telekom IP-TV).
Din decembrie 2012, dispune și de o pistă Audio în limba română pentru prezentarea promo-urilor.
History Channel HD a fost lansat pe 1 octombrie 2008. Din Octombrie 2009, versiunea HD a lui History Channel este disponibilă în oferta UPC Digital, subtitrată în permanență în limba Română. De asemenea, este inclusă și în oferta operatorului Focus Sat.
Din iunie 2012, programul History Channel HD a devenit aproape identic cu versiunea SD. Din anul 2016, programul History Channel HD este identic cu versiunea SD.
De cand s-a lansat în 1995, datorită difuzării frecvente ale documentarelor cu Al Doilea Război Mondial, a fost denumit în glumă "The Hitler Channel". Recent, marea majoritate a documentarelor dezbăteau tematici militare și aveau o înclinație spre istoria Americii.
Rețeaua a mai fost de asemenea criticată de către Stanley Kutner pentru difuzarea seriei controversate The Men Who Killed Kennedy în 2003. Kutner a fost una din cei trei istorici însărcinați să revizuiască documentarul, însă a fost dezaprobat de canal și nu a mai fost redifuzat. Pe de altă parte, programele cu minunile arhitecturale moderne au fost lăudate pentru prezentarea de informații detaliate într-un format de divertisment.
Din 2010 încoace, seriile de documentare ca Ice Road Truckers, Ax Men, Storage Wars, American Restoration, American Pickers și Pawn Stars au primit critici asupra tematicii non-istorice.
Brad Lockwood, contribuitorul de la Forbes.com, a criticat History Channel pentru difuzarea programelor dedicate monștrilor, extratereștrilor și conspiraților și a scris că tendințele de rating au influențat postul TV să se concentreze pe divertisment, mai degrabă decât pe istorie reală. Senatorul american Chuck Grassley a criticat frecvent canalul ca fiind needucativ și non-istoric.
Din 2010 până în prezent,canalul difuzează frecvent documentare care dezbat teme mistice, ufologice și apocaliptice: UFO Hunters, Ancient Aliens, Nostradamus Effect, Decoding the Past, 2012, End of Days, Last Days on Earth , Seven Signs of the Apocalypse și documentarele despre apocalipsa mayașă.
Seria de documentare Ancient Aliens, care dezbate teoria paleoastronautică, a fost extrem de des criticată pentru că cercetătorii pun toate realizările arhitecturale, militare și culturale ale oamenilor din antichitate și miturile religioase pe seama contactului cu extratereștrii, ce ar fi vizitat planeta cu milenii în urmă.
http://www.historytvbosnia.com/ http://www.historychannel.cz/ Arhivat în 19 septembrie 2015, la Wayback Machine. http://www.historytvcroatia.com/ Arhivat în 19 septembrie 2015, la Wayback Machine. http://www.historychannel.nl/ Arhivat în 19 septembrie 2015, la Wayback Machine. http://www.historytv.pl/ http://www.historytv.ro/ http://www.history.co.uk/ http://www.historytvslovenia.com/ Arhivat în 4 decembrie 2015, la Wayback Machine. http://www.history.com/ http://www.historychannel.co.hu/ http://www.historyeuro.com/ Arhivat în 3 septembrie 2011, la Wayback Machine.